OpenLLM-France/wikimedia huggingface dataset:
# Issa Hayatou

Issa Hayatou (Garoua, 9 d'agost de 1946 - Neuilly-sur-Seine, 8 d'agost de 2024) va ser un dirigent esportiu, exatleta, i exjugador de bàsquet camerunès.

## Biografia

President de la Confederació Africana de Futbol (CAF) des de 1988 fins a 2017; també va ser, entre el 8 d'octubre de 2015 i el 25 de febrer de 2016, president interí de la FIFA, després de la suspensió de Joseph Blatter per part del Comitè d'Ètica de la FIFA, arran dels casos de corrupció que afectaven l'entitat. En 2002, es va postular per a president de la FIFA però va ser derrotat per Blatter. També va ser membre del Comitè Olímpic Internacional (COI).
Al novembre de 2010, va ser acusat per la BBC d'haver acceptat suborns en la dècada de 1990 respecte a l'adjudicació dels drets de televisió de la Copa Mundial de la FIFA, la qual cosa va generar l'anunci del COI, del qual era membre, sobre que l'investigaria.
El 16 de març de 2017, va ser vençut pel reptador malgaix Ahmad Ahmad, posant fi al seu mandat de 29 anys com a president de la CAF.
El 8 d'agost del 2024, a 77 anys, va morir a un hospital de París per un atac de cor.

## Referències

* ↑ «Declaración oficial respecto a las decisiones de la Comisión de Ética independiente de la FIFA». fifa.com, 08-10-2015. Arxivat de l'original el 10 de novembre de 2015. [Consulta: 8 octubre 2015].
* ↑ «Issa Hayatou to be acting Fifa president following suspension of Sepp Blatter». The Guardian, 08-10-2015. [Consulta: 10 octubre 2015].
* ↑ «Madagascar FA chief Ahmad elected as new Caf president». BBC Sport, 16-03-2017.
* ↑ Simon, Lluís. «Mor el dirigent camerunès Issa Hayatou, antic president de la FIFA i membre del COI». L'Esportiu, 09-08-2024. [Consulta: 10 agost 2024].

## Enllaços externs

* Issa Hayatou a la pàgina oficial de la FIFA Arxivat 2013-05-20 a Wayback Machine.
# Toray Pan Pacific Open 2010

El Torneig del Pacífic 2010, oficialment conegut com a Toray Pan Pacific Open 2010, és un esdeveniment de tennis femení sobre pista dura que pertany als Premier tournaments de la WTA. La 27a edició del torneig es va celebrar entre el 27 de setembre i el 2 d'octubre de 2010 a l'Ariake Coliseum de Tòquio (Japó).
La tennista danesa Caroline Wozniacki va aconseguir el cinquè títol de la temporada.

## Quadre individual femení

| 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | C. Wozniacki | 6 | 6 |
| 16 | A. Pavliutxénkova | 1 | 2 | 1 | C. Wozniacki | 5 | | |
| | A. Petkovic | 3 | 3 | 6 | A. Radwańska | 0 | r | |
| 6 | A. Radwańska | 6 | 6 | | | | | | 1 | C. Wozniacki | 6 | 6$^3$ | 6 |
| | J. Görges | 3 | 0 | | | | | | 8 | V. Azàrenka | 2 | 7 | 4 |
| Q | C. Vandeweghe | 6 | 6 | Q | C. Vandeweghe | 2 | 1 | | | | | | |
| 11 | M. Bartoli | 2 | r | 8 | V. Azàrenka | 6 | 6 | | | | | | |
| 8 | V. Azàrenka | 6 | | | | | | | | | | | | 1 | C. Wozniacki | 1 | 6 | 6 |
| 5 | F. Schiavone | 6 | 6 | | | | | | | | | | | 7 | I. Deméntieva | 6 | 2 | 3 |
| WC | K. Date Krumm | 3 | 3 | 5 | F. Schiavone | 7 | 4 | 7 | | | | | |
| | K. Kanepi | 6 | 6 | | K. Kanepi | 5 | 6 | 5 | | | | | |
| 3 | J. Janković | 4 | 4 | | | | | | 5 | F. Schiavone | 4 | 5 | |
| 7 | I. Deméntieva | 6 | 6 | | | | | | 7 | I. Deméntieva | 6 | 7 | |
| | F. Pennetta | 4 | 2 | 7 | I. Deméntieva | 7 | 6 | | | | | | |
| Q | R. Vinci | 4 | 0 | 2 | V. Zvonariova | 5 | 2 | |
| 2 | V. Zvonariova | 6 | 6 | | | | | |

## Quadre dobles femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Gisela Dulko Flavia Pennetta | 7 | 1 | [8] |
| | Shahar Pe'er Peng Shuai | 5 | 6 | [10] | | Shahar Pe'er Peng Shuai | 6 | 5 | [10] |
| 3 | Chan Yung-jan Liezel Huber | w/o | | | 3 | Chan Yung-jan Liezel Huber | 4 | 7 | [5] |
| WC | Viktória Azàrenka Dinara Safina | | | | | | | | | Shahar Pe'er Peng Shuai | 4 | 6 | [8] |
| | Lisa Raymond Rennae Stubbs | w/o | | | | | | | | Iveta Benešová B. Záhlavová-Strýcová | 6 | 4 | [10] |
| | Tathiana Garbin Francesca Schiavone | | | | | Lisa Raymond Rennae Stubbs | 6$^3$ | 2 | |
| | Iveta Benešová B. Záhlavová-Strýcová | 6 | 6 | | | Iveta Benešová B. Záhlavová-Strýcová | 7 | 6 | |
| 2 | Květa Peschke Katarina Srebotnik | 2 | 4 | | | | | | |

## Enllaços externs

* Web oficial Arxivat 2017-07-13 a Wayback Machine. (japonès) (anglès)
Tòquio / Osaka :
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Abrek

Abrek (en rus: Абре́к, en txetxè: Обарг) és el terme que s'ha utilitzat al nord del Caucas per referir-se a bandits o bandolers muntanyencs, que acostumen a portar una vida solitària, criminal i d'enfrontament a l'autoritat. Desde la Guerra del Caucas, la figura dels abrek forma part del folklore idealitzat dels muntanyencs que rebutgen el colonialisme rus a la regió. Abans, se'ls havia descrit com persones que abandonaven la família i tots els seus cercles socials, i eren temuts. Així, la connotació de la paraula pot ser diferent en les diferents llengües de la zona. Si bé s'ha utilitzat de manera més aviat pejorativa en rus com a sinònim de lladre, pels txetxens o inguixos el significat evoca més el caràcter venjador, i pels circassians i karatxais la valentia. L'origen lingüístic del terme seria irànic, i normalment se cita la paraula osseta abræg, popularment lladre, però que el lingüíststa Vassili Abàiev defineix com a "persona que és a l'exili degut a un crim". Abàiev diu que abræg provindria de l'antiga paraula aparak, més propera als conceptes de bandit i vagabund. La mitificació del nord del Caucas per part de la literatura russa, també va visibilitzar l'univers feréstec i lliure dels abrek en obres de Puixkin (El presoner del Caucas, Germans bandolers), Lérmontov (Un heroi del nostre temps) i Tolstoi (El presoner del Caucas, Els cosacs). Els últims abrek txetxens lluitaren contra els soviètics en insurreccions i actes de guerrilla des dels anys 20 fins al començament de la Segona Guerra Mundial. Es considera que Khassukha Magomàdov, abatut el 1976, fou l'últim abrek.

## Notes

* ↑ Ep! Una incursió d'abreks que galopen per l'estepa! Però no em fan por i segueixo endavant: tinc un fusell, sóc jove i fort Tolstoi, Lev. Els cosacs. Un relat del Caucas.. Proa, 2015. ISBN 978-84-7588-590-2 [Consulta: 30 abril 2020].

## Referències

* ↑ Mühlfried, Florian. Mistrust: Ethnographic Approximations. Verlag, 2018. ISBN 9783732839230 [Consulta: 28 abril 2020].
* ↑ Gould, Rebecca R. «The Abrek in Chechen Folklore» (pdf) (en anglès). Amirani: Journal of the International Caucasological Research Institute, 14/15, 2006, pàg. 37-46.
* ↑ Córdoba, David. «La Paraula Clau: Abrek» (podcast, mp3), 06-09-2016. [Consulta: 29 abril 2020].
* ↑ Abàiev, Vassili I. Istoriko-ètimologičeskij slovar' osetinskogo âzyka (en rus). Moskva, 1958. ISBN 9785020278622 [Consulta: 29 abril 2020].
* ↑ Burbank, Jane. Russian Empire: Space, People, Power, 1700-1930. Indiana University Press, 2007, p. 245-247. ISBN 9780253219114 [Consulta: 29 abril 2020].
* ↑ Nazaryan, Alexander «Blood and Tragedy: The Caucasus in the Literary Imagination» (en anglès). The New Yorker, 19-04-2013 [Consulta: 30 abril 2020].
* ↑ Creus, Berta «Alexandr Serguèievitx Puixkin». Visat, 01-04-2009 [Consulta: 30 abril 2020].
* ↑ Jaimoukha, Amjad M. The Chechens: A Handbook.. Psychology Press, 2005, p. 147. ISBN 9780415323284 [Consulta: 28 abril 2020].
# Manuel de Vega i de Rovira

Manuel de Vega i de Rovira fou un religiós i escriptor català de començaments del segle xviii, fill de Josep de Vega i de Ponts.
Era membre de l'orde de Sant Benet i fou músic i xantre del monestir de Ripoll, del qual en fou més tard prior i vicari general. Era amic de Pau Ignasi de Dalmases, fundador de l'Acadèmia dels Desconfiats, a qui dedicà la traducció al castellà d'El ambicioso político infeliz (1699), de Diego Monti. Va participar amb l'Acadèmia dels Desconfiats, en l'edició de les poesies de Francesc Vicent Garcia, Rector de Vallfogona, i hi va redactar la vida del poeta que precedeix a la primera edició de 1703 amb el pseudònim de Rector de Pital·luga. També va compondre d'unes constitucions provincials de la Congregació Claustral Tarraconense i Poema elegíaco dramático, premiat el 1702 en un certamen poètic de Barcelona. Morí vora el 1712.

## Referències

* ↑ «Manuel de Vega i de Rovira». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Mireia Campabadal i Bertran, El pensament i l'activitat literària del set-cents català:Manifestacions literàries en llengua, Vol. II, ISBN 84-8338-425-6, pp.22 y ss.
# Zuiddorpe

Zuiddorpe és un municipi de la província neerlandesa de Zelanda. És una part del municipi de Terneuzen i es troba a uns 34 km al sud-est de Vlissingen. Va ser un municipi separat fins al 1970, quan es va fusionar amb Axel. El 2001, tenia 533 habitants.

## Referències

* ↑ Estadístiques Països Baixos (CBS), Bevolkingskernen in Nederland 2001
* ↑ Ad van der Meer and Onno Boonstra (2006); Repertorium van Nederlandse gemeenten. KNAW.
# Bradirizobiàcies

Bradyrhizobiaceae és una família de bacteris, amb 10 gèneres. Inclou bacteris associats a plantes com Bradyrhizobium, un gènere de rhizobia associats amb algunes plantes lleguminoses. També conté bacteris associats a animals com Afipia felis, anteriorment es creia la causa de la malaltia de la febre gratadora del gat. Altres són de vida lliure coms Rhodopseudomonas, un bacteri porpra que es troba en aigües marines i els sòls. La soca Rhodopseudomonas palustris DX-1 pot generar corrent elèctric sense produir hidrogen una característica que s'està investigant per produir una cel·la de combustible microbià.

## Referències

* ↑ «List of Prokaryotic Names with Standing in Nomenclature». Arxivat de l'original el 27 d'abril 2012. [Consulta: 20 juliol 2010].
* ↑ Defeng Xing, Yi Zuo, Shaoan Cheng, John M. Regan, and Bruce E. Logan «Electricity Generation by Rhodopseudomonas palustris DX-1». Environ. Sci. Technol., 42, 11, 2008, pàg. 4146. DOI: 10.1021/es800312v. PMID: 18589979.
# Istrobanka

Istrobanka va ser un banc comercial amb seu a Eslovàquia establert al setembre de 1992.

## Història

L'accionista fundador d'Istrobanka va ser Slovenska Poistovna (Companyia d'assegurances eslovaca). Al 1993, la ciutat de Bratislava, capital d'Eslovàquia, es va convertir en un altre accionista. GiroCredit Bank AG d'Àustria va ser el tercer accionista el 1994.
A partir de març de 2002, el banc austríac BAWAG es va convertí en el principal accionista d'Istrobanka, amb el 100% de les accions. Al juliol de 2008 BAWAG va formalitzar la venda d'Istrobanka el grup belga KBC Bank NV, convertint-se en el quart banc més gran en el mercat eslovac a través de la seva associació amb ČSOB. L'1 de juliol de 2009 totes les sucursals d'Istrobanka es van nominar novament com ČSOB.

## Referències

* ↑ «Istrobanka bought by ČSOB owner». The Slovak Spectator, 31-03-2008 [Consulta: 15 desembre 2016].
# Marc Calpurni Pisó

Marc Calpurni Pisó (en llatí Marcus Calpurnius Piso) va ser un magistrat romà. Era fill de Gneu Calpurni Pisó (cònsol 7 aC) (Cnaeus Calpurni Cn. F. Cn. N. Piso) i de Munàcia Plancina. Formava part de la gens Calpúrnia, una influent família romana d'origen plebeu.
Va acompanyar els seus pares a la província de Síria l'any 19 quan va morir Germànic Cèsar. Gneu Calpurni i Plancina van ser sospitosos d'haver-lo enverinat, i Marc, en un judici que es va fer a Roma contra el seu pare, va ser acusat pel senat, juntament amb el seu germà Luci Calpurni, de complicitat en aquesta mort. Però l'emperador Tiberi, probable instigador final de la mort de Germànic, el va perdonar.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 376.
# Vil·la Conxa

Vil·la Conxa és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya.

## Descripció

És un habitatge unifamiliar aïllat de composició simètrica i consta de planta baixa i pis. Les parets estan estucades. Les obertures són encerclades amb vessants d'aigua. L'edifici està coronat per un ràfec denticulat i en el fris hi ha els respiralls del terrat. L'any 1926 es construí la paret de més a prop. En el pati posterior s'hi construí un edifici que ampliava la casa, s'hi accedeix per una passarel·la i porteria a la planta baixa.

## Història

Primer edifici construït al llarg de la Ronda del Carril (el ferrocarril de Barcelona-Vic s'inaugurà l'any 1875). Representa a l'arquitectura eclèctica del darrer quart del s. XIX.

## Referències

* 1 2 «Villa Conxa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Yarsanisme

El yarsanisme (kurd: یاڔﮦساﻥ, Yâresân; persa: اهل حق, Ahl-e Haqq, ‘Poble de la Veritat’) és una religió provinent d'una secta mística medieval eminentment kurda que hauria estat fundada vers el segle xiv o XV a Hawraman per Sultan Sehak (Sàyyid Ishaq).

## Història

Inicialment fou una tariqa sufí però les seves característiques la van portar cap a l'heterodòxia; els set fills del fundador van originar les cinc famílies originàries que per aliances i incorporacions van donar naixement una ètnia amb llengua diferenciada a partir del segle xvi amb aportacions religioses peculiars; avui dia els yarsanís s'han convertit en una religió que practiquen un milió de persones al Caucas, l'Iran occidental i a l'Iraq, la major part kurds i laks amb algunes comunitats luris, àzeris i àrabs. A l'Iraq se'ls anomena kakais i a l'Iran yarsanís. Les tribus kurdes dels Guran, Qalkhani, Bajalani i Sanjabi, són en gran majoria practicants d'aquesta religió, i formen un terç de la població de la província de Kermanshah; el seu nombre també és apreciable a la zona de Kirkuk a l'Iraq, a Mandali, Bakuba, Khanakin i Qasr-i Shirin. Els kakais o yarzanís són, com els xabaks, hereus d'una especialitat religiosa, amb una jerarquia determinada (sàyyids, bawas, mams i murids).
Darrerament s'ha pogut fer algun estudi sobre els yarsanís de l'Iraq, mentre els de l'Iran i el Caucas resten encara poc estudiats. La principal àrea kakai de l'Iraq són els pobles a l'entorn de Taclq al sud-est de Kirkuk, però aquest és un establiment recent (segle xix). Els kakais foren grans terratinents però sembla que això fou afectat per les reformes agràries sota els govern republicans i el govern del Baath. Tenen bones relacions amb els kurds sunnites i són considerats un subgrup kurd però als anys setanta van estar al costat del govern o com a molt alguns caps van ser neutrals; llavors va sorgir un corrent per a declarar-los subgrup turcman, encapçalada pel poeta Hijri Dede, grup que s'ha consolidat (el Partit Nacional Turcman Iraquià considera als kakais i als xabaks com a subgrups turcmans). L'abril del 1988 la seva fidelitat al govern va salvar als kakais de ser víctimes de la tercera operació Anfal, com ho van ser els kurds i cristians prokurds, però alguns kakais foren deportats per haver ajudat als kurds o tenir familiars al moviment guerriller kurd. La seva llengua és el macho, una varietat del gorani kurd.

## Vegeu també

Altres moviments religiosos propis dels kurds:
* Yazidisme
* Alevisme

## Bibliografia

* H. Halm, “AHL-E ḤAQQ,” Encyclopaedia Iranica, edició en línia, 1982, disponible a http://www.iranicaonline.org/articles/ahl-e-haqq-people

## Enllaços externs

* Ahl-e Haqq - "An Oriental Order of Mysticism". (anglès)
* Ostad Elahi Lloc web oficial d'Ostad Elahi (anglès)
* Status of Minorities in Iran extret de Report on Iran, 16 de gener de 2002, per l'UNCHR. (anglès)
# Bofferdange

Bofferdange (en luxemburguès: Boufer; en alemany: Bofferdingen) és una vila de la comuna de Lorentzweiler situada al districte de Luxemburg del cantó de Mersch. Està a uns 8 km de distància de la ciutat de Luxemburg.

## Referències

* ↑ «Bofferdange». [Consulta: 15 octubre 2015].
# Ejectisoma

Els ejectisomes o ejectosomes, presents en els Cryptomonadae, es distingeixen per la presència de característics extrusomes que consisteixen en dues cintes espirals connectades mantingudes sota tensió Si les cèl·lules són irritades, ja sigui per mitjans mecànics, o per estrès químic o lumínic, es descarreguen, propulsant la cèl·lula en forma de ziga-zaga lluny de la pertorbació. Els ejectisomes grans són visibles sota el microscopi òptic, estan associats amb la butxaca; els més petits ocorren sota el periplast, la cèl·lula criptòfita específica que els envolta

## Referències

* ↑ Graham, L. E.; Graham, J. M.; Wilcox, L. W.. Algae. 2a edició. San Francisco, CA: Benjamin Cummings (Pearson), 2009. ISBN 9780321559654.
* ↑ Morrall, S.; Greenwood, A. D. «A comparison of the periodic sub-structures of the trichocysts of the Cryptophyceae and Prasinophyceae». BioSystems, 12, 1980, pàg. 71–83. DOI: 10.1016/0303-2647(80)90039-8.
* ↑ Grim, J. N.; Staehelin, L. A. «The ejectisomes of the flagellate Chilomonas paramecium - Visualization by freeze-fracture and isolation techniques». Journal of Protozoology, 31, 2, 1984, pàg. 259–267. DOI: 10.1111/j.1550-7408.1984.tb02957.x.
# Tigrigra

Tigrigra (en àrab تيكريكرة, Tīgrīgra; en amazic ⴰⵢⵜ ⵉⵃⵢⴰ ⵓ ⵄⵍⵍⴰ) és una comuna rural de la província d'Ifrane, a la regió de Fes-Meknès, al Marroc. Segons el cens de 2014 tenia una població total de 11.031 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Adam Wadecki

Adam Wadecki (Elbląg, Voivodat de Vàrmia i Masúria, 23 de desembre de 1977) és un ciclista polonès, ja retirat, professional del 2000 al 2014. El seu germà Piotr també s'ha dedicat al ciclisme professionalment.
En el seu palmarès destaca la Dookoła Mazowsza del 2004 i, sobretot, el Campionat nacional en ruta de 2005.
Una vegada retirat continuà vinculat al ciclisme com a director esportiu de l'equip Krismar Big Silvant, dirigent de l'Associació Polonesa de Ciclisme i formant a noves generacions de ciclistes a la Wadecki Bike Academy.

## Palmarès

* 2001
** 1r al Memorial Andrzej Trochanowski
** Vencedor d'una etapa de la Szlakiem Grodów Piastowskich
* 2002
** Vencedor d'una etapa de la Szlakiem Grodów Piastowskich
* 2004
** 1r a la Puchar Ministra Obrony Narodowej
** 1r a la Dookoła Mazowsza i vencedor d'una etapa
** Vencedor d'una etapa de la Volta a Eslovàquia
* 2005
** Campió de Polònia en ruta
** Vencedor d'una etapa dels Quatre dies de Dunkerque
** Vencedor de 3 etapes dels Cursa de la Solidaritat Olímpica
* 2008
** Vencedor d'una etapa de la Volta al Marroc
** Vencedor d'una etapa de la Dookoła Mazowsza
** Vencedor d'una etapa de la Volta a Eslovàquia
* 2010
** Vencedor d'una etapa de la Cursa de Solidarność i els Atletes Olímpics
** Vencedor d'una etapa del Bałtyk-Karkonosze Tour
* 2012
** Vencedor d'una etapa de la Dookoła Mazowsza

## Referències

* 1 2 ONLUS®, Museo del Ciclismo Associazione Culturale. «Museo del Ciclismo - Adam WADECKI» (en italià). [Consulta: 21 desembre 2022].
* ↑ Archives, Cycling. «Adam Wadecki» (en anglès). [Consulta: 21 desembre 2022].
* ↑ o.o, idealmedia sp z. «Adam Wadecki członkiem zarządu Polskiego Związku Kolarskiego» (en polonès). [Consulta: 21 desembre 2022].

## Enllaços externs

* Fitxa a sitiodeciclismo.net
* Fitxa a procyclingstats.com
# Maikoor

Maikoor és una illa de les illes Aru, al mar d'Arafura. Es troba a la província de les Moluques, Indonèsia. Té una superfície de 398 km² i un perímetre costaner de 160,8 km. Les altres illes principals de l'arxipèlag són Kobroor, Kola, Trangan, Koba i Tanahbesar.
El 934è Grup Aeri Naval de l'armada japonesa ocupant va operar breument una base d'hidroavions des de l'illa durant la Segona Guerra Mundial. Establerta l'abril de 1943, els japonesos van començar a retirar-se el desembre de 1943, ja que la base estava a l'abast dels caces i els hidroavions ja no eren de cap utilitat a la zona.

## Referències

* ↑ «Trangan [719]» (en anglès). islands.unep. Arxivat de l'original el 2020-06-10. [Consulta: 19 abril 2024].
* ↑ O'Connor, Sue; Spriggs, Matthew; Veth, Peter. «1». A: The Archaeology of The Aru Islands. Canberra: The Australian National University, 2005, p. 2.
* ↑ «二式水上戦闘機 & 強風 "第934航空隊 コンボ"» (en japonès). Hasegawa Corporation. Arxivat de l'original el 2014-12-29.
* ↑ Sato, Nobuhiko & Yoshino, Yasutaka (2014-11-04), 南海の海鷲たち 南西方面の日本海軍航空隊, Dainippon Kaiga, p. 38, ISBN 978-4499231442
# Vil·la Catalina (Caldes de Malavella)

Vil·la Catalina és una torre aïllada, envoltada de jardí, situada a la Urbanització de la Granja, als límits del nucli urbà de Caldes de Malavella (Selva). És una obra inclosa en l'Inventari del Patrimoni Arquitectònic de Catalunya.

## Descripció

L'edifici és de planta baixa, pis i terrat, i està situat sobre un basament que és un sòcol excavat en el terreny, ja que el terreny fa pendent. A la planta baixa, hi ha les entrades, en arc de mig punt, del garatge i les dependències del servei. Una escalinata doble exterior, dona accés a una terrassa amb una balaustrada igual que la de l'escalinata, amb elements esfèrics i de gerreria, pertanyent ja a la planta noble (pis).
La planta noble, en forma de creu llatina, té llotges a la façana principal i a les laterals, amb tres arcs frontals i un a cada un dels laterals, tots en arc de mig punt i separats per pilars. La llotja que dona a la façana principal, té les obertures tapades amb vidres, a manera de grans finestrals. També hi ha altres obertures en arc pla. A la façana posterior, tres obertures en balconada. Una motllura de quart de bocell sobre la qual hi ha un entaulament amb esgrafiats i petites obertures ovalades, senyala la coberta que és un terrat català amb balaustrada. Sobre el terrat destaca un torratge petit, també amb balaustrada. Tots els murs estan enlluïts, i sobre l'enlluïthi ha treballs d'esgrafiat amb decoracions florals.

## Història

L'estiueig de la segona meitat del segle xix i principis del segle XX tenia un caràcter elitista, ja que es limitava als sectors benestants de la societat. Anava lligat a pràctiques curatives i també començava a ser una activitat de lleure. La millora en els mitjans de transport va contribuir a consolidar els nuclis d'estiueig cosa que tingué un fort impacte en l'urbanisme i l'economia dels pobles amb aigües termals. Als anys vint Miquel Picó i Jou va promoure una urbanització de caràcter residencial a nomenada "Colònia La Granja" de la que aquesta torre en formava part a més de ser la residència del mateix promotor.

## Referències

* 1 2 3 4 5 6 7 «Vil·la Catalina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Brossa (Cruesa)

Brossa (en francès Brousse) és una comuna (municipi) de França, a la regió de la Nova Aquitània, departament de la Cruesa, al districte d'Aubusson i cantó d'Ausança. La seva població al cens de 1999 era de 36 habitants. Està integrada a la Communauté de communes Auzances-Bellegarde-en-Marche.

## Demografia

Evolució demogràfica :
| 1968 | 1975 | 1982 | 1990 | 1999 |
| 47 | 39 | 39 | 32 | 36 |

## Administració

Llista d'alcaldes :
| Període | Identitat | Partit |
| 2001- | Anaïs Brunet | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
Viccionari
# Jacqueline Bouvier

Jacqueline Bouvier és el nom dels següents personatges:
* Jacqueline Kennedy, esposa de John Fitzerald Kennedy.
* Jacqueline Bouvier, mare del personatge Marge Simpson.